CELEX: 32022D0153
Language: et
Date: 2022-02-03 00:00:00
Title: Nõukogu otsus (ÜVJP) 2022/153, 3. veebruar 2022, millega muudetakse otsust 2011/486/ÜVJP, milles käsitletakse teatavate isikute, rühmituste, ettevõtjate ja üksuste vastu suunatud piiravaid meetmeid seoses olukorraga Afganistanis

4.2.2022   
               
               
                  ET
               
               
                  Euroopa Liidu Teataja
               
               
                  L 25/17
               
            
         NÕUKOGU OTSUS (ÜVJP) 2022/153,
         3. veebruar 2022,
         millega muudetakse otsust 2011/486/ÜVJP, milles käsitletakse teatavate isikute, rühmituste, ettevõtjate ja üksuste vastu suunatud piiravaid meetmeid seoses olukorraga Afganistanis
         EUROOPA LIIDU NÕUKOGU,
         võttes arvesse Euroopa Liidu lepingut, eriti selle artiklit 29,
         võttes arvesse nõukogu 1. augusti 2011. aasta otsust 2011/486/ÜVJP, milles käsitletakse teatavate isikute, rühmituste, ettevõtjate ja üksuste vastu suunatud piiravaid meetmeid seoses olukorraga Afganistanis, (1)
         
         võttes arvesse liidu välisasjade ja julgeolekupoliitika kõrge esindaja ettepanekut
         ning arvestades järgmist:
         
                     (1)
                  
                  
                     Nõukogu võttis 1. augustil 2011 vastu otsuse 2011/486/ÜVJP.
                  
               
                     (2)
                  
                  
                     ÜRO Julgeolekunõukogu võttis 22. detsembril 2021 vastu resolutsiooni 2615 (2021), milles väljendatakse sügavat muret Afganistani humanitaarolukorra, sealhulgas toiduga kindlustamatuse pärast ning tuletatakse meelde, et see on ebaproportsionaalselt mõjutanud naisi, lapsi ja vähemusi.
                  
               
                     (3)
                  
                  
                     ÜRO Julgeolekunõukogu otsustas oma resolutsioonis 2615 (2021), et humanitaarabi ja inimeste põhivajadusi toetavate muude tegevusega Afganistanis ei rikuta ÜRO Julgeolekunõukogu resolutsiooni (UNSCR) 2255 (2015) punkti 1 alapunkti a, samal ajal tungivalt innustades ÜRO Julgeolekunõukogu resolutsioonile 2615 (2021) tuginevaid teenuseosutajaid tegema mõistlikke jõupingutusi, et minimeerida ÜRO Julgeolekunõukogu resolutsiooni 1988 (2011) kohases sanktsioonide loetelus osutatud isikutele või üksustele kasu toomist kas teenuste otsese osutamise või kõrvalesuunamise tulemusena.
                  
               
                     (4)
                  
                  
                     Otsust 2011/486/ÜVJP tuleks seetõttu vastavalt muuta.
                  
               
                     (5)
                  
                  
                     Käesoleva otsusega ette nähtud teatavate meetmete rakendamiseks on vaja täiendavaid liidu meetmeid,
                  
               ON VASTU VÕTNUD KÄESOLEVA OTSUSE:
         
            Artikkel 1
            Otsuse 2011/486/ÜVJP artiklisse 4 lisatakse järgmine lõige:
            
               
                  „6.   Lõikeid 1 ja 2 ei kohaldata selliste rahaliste vahendite töötlemise ja maksmise, muude finantsvarade või majandusressursside suhtes ega selliste kaupadega varustamise ja teenuste osutamise suhtes, mis on vajalikud selleks, et tagada õigeaegne humanitaarabi andmine ja muu inimeste põhivajadusi toetav tegevus või sellise tegevuse toetamine Afganistanis.“
               
            
         
         
            Artikkel 2
            Käesolev otsus jõustub järgmisel päeval pärast selle avaldamist Euroopa Liidu Teatajas.
         
         
            Brüssel, 3. veebruar 2022
            
               
                  Nõukogu nimel
               
               
                  eesistuja
               
               J.-Y. LE DRIAN
            
         
         
            (1)  ELT L 199, 2.8.2011, lk 57.